ประกาศคณะกรรมการพิจารณาการทุ่มตลาดและการอุดหนุนประกาศคณะกรรมการพิจารณาการทุ่มตลาดและการอุดหนุนเรื่องให้เรียกเก็บอากรตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซียต่อไปพ.ศ. ๒๕๕๙[๑] ตามที่ได้มีประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซีย(ฉบับที่ ๓) พ.ศ. ๒๕๕๔ ลงวันที่ ๕ สิงหาคม พ.ศ. ๒๕๕๔กำหนดให้เรียกเก็บอากรตอบโต้การทุ่มตลาดในการนำเข้าสินค้าเหล็กแผ่นรีดร้อนชนิดเป็นม้วนและไม่เป็นม้วนตามพิกัดอัตราศุลกากรประเภทย่อยตามบัญชีแนบท้ายประกาศที่มีแหล่งกำเนิดจากสาธารณรัฐประชาชนจีนและประเทศมาเลเซีย ในอัตราร้อยละ ๒๓.๕๗ถึงร้อยละ ๔๒.๕๑ ของราคา ซี ไอ เอฟ เป็นกำหนดเวลา ๕ ปี ตั้งแต่วันที่ ๑๒ สิงหาคมพ.ศ. ๒๕๕๔ ถึงวันที่ ๑๑ สิงหาคม พ.ศ. ๒๕๕๙ นั้นเนื่องจากบริษัทสหวิริยาสตีลอินดัสตรี จำกัด (มหาชน) บริษัท จี สตีล จำกัด (มหาชน) บริษัท จี เจสตีล จำกัด (มหาชน) และบริษัท สหวิริยาเพลทมิล จำกัด (มหาชน)ซึ่งเป็นอุตสาหกรรมภายในผู้ผลิตสินค้าเหล็กแผ่นรีดร้อนชนิดเป็นม้วนและไม่เป็นม้วนได้ยื่นคำขอให้พิจารณาทบทวนเพื่อเรียกเก็บอากรตอบโต้การทุ่มตลาดตามประกาศดังกล่าวต่อไปอีกตามมาตรา ๕๗ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ซึ่งคณะกรรมการพิจารณาการทุ่มตลาดและการอุดหนุนได้พิจารณาคำขอในการประชุมครั้งที่๔/๒๕๕๙ เมื่อวันที่ ๒๕ พฤษภาคม พ.ศ. ๒๕๕๙โดยวินิจฉัยว่าคำขอดังกล่าวมีมูลและหลักฐานเพียงพอเชื่อได้ว่าหากยุติการเรียกเก็บอากรตอบโต้การทุ่มตลาดดังกล่าวจะทำให้มีการทุ่มตลาดต่อไปหรือทำให้การทุ่มตลาดฟื้นคืนมาอีกจึงมีมติให้กรมการค้าต่างประเทศเปิดการทบทวนความจำเป็นในการใช้มาตรการตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซียตามมาตรา ๕๗และในระหว่างการพิจารณาการทบทวนให้เรียกเก็บอากรตอบโต้การทุ่มตลาดสินค้าดังกล่าวต่อไปเป็นระยะเวลาไม่เกิน๑ ปีอาศัยอำนาจตามความในมาตรา๕๗ และมาตรา ๗๓ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ คณะกรรมการพิจารณาการทุ่มตลาดและการอุดหนุนออกประกาศไว้ ดังต่อไปนี้ข้อ๑ ประกาศนี้เรียกว่า ประกาศคณะกรรมการพิจารณาการทุ่มตลาดและการอุดหนุนเรื่องให้เรียกเก็บอากรตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซียต่อไปพ.ศ. ๒๕๕๙ข้อ๒ประกาศนี้ให้ใช้บังคับตั้งแต่วันที่ ๑๒ สิงหาคม พ.ศ. ๒๕๕๙ เป็นต้นไป เป็นระยะเวลาไม่เกินหนึ่งปีข้อ๓ในระหว่างการพิจารณาการทบทวนให้เรียกเก็บอากรตอบโต้การทุ่มตลาดจากการนำเข้าสินค้าเหล็กแผ่นรีดร้อนชนิดเป็นม้วนและไม่เป็นม้วนตามพิกัดอัตราศุลกากรประเภทย่อยตามบัญชีท้ายประกาศนี้ที่มีแหล่งกำเนิดจากสาธารณรัฐประชาชนจีนและประเทศมาเลเซียต่อไปในอัตราตามที่กำหนดไว้ในข้อ๔ ข้อ ๕ ข้อ ๖ และข้อ ๗ ของประกาศนี้ข้อ๔ นอกจากกรณีที่กำหนดไว้ในข้อ ๕ ข้อ๖ และข้อ ๗ให้เรียกเก็บอากรตอบโต้การทุ่มตลาดจากการนำเข้าสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซีย ในอัตราดังนี้(๑)สินค้าที่มีแหล่งกำเนิดจากสาธารณรัฐประชาชนจีน(ก)อัตราร้อยละ ๓๐.๙๑ ของราคา ซี ไอ เอฟ สำหรับสินค้าที่ผลิตจาก Angang Steel company Limited(ข)อัตราร้อยละ ๓๐.๙๑ ของราคา ซี ไอ เอฟ สำหรับสินค้าที่ผลิตจาก Hunan Valin Lian Gang Import and Export company Limited(ค)อัตราร้อยละ ๓๐.๙๑ ของราคา ซี ไอ เอฟ สำหรับสินค้าที่ผลิตจากผู้ผลิตรายอื่น(๒)สินค้าที่มีแหล่งกำเนิดจากประเทศมาเลเซีย(ก)อัตราร้อยละ ๒๓.๕๗ ของราคา ซี ไอ เอฟ สำหรับสินค้าที่ผลิตจาก Megasteel Sdn. Bhd.(ข)อัตราร้อยละ ๔๒.๕๑ ของราคา ซี ไอ เอฟ สำหรับสินค้าที่ผลิตจากผู้ผลิตรายอื่นข้อ๕ให้เรียกเก็บอากรตอบโต้การทุ่มตลาดจากการนำเข้าสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซีย ในอัตราร้อยละ ๐ ของราคาซี ไอ เอฟ ในกรณีดังนี้(๑)กรณีที่ผู้ประกอบการอุตสาหกรรมและผู้ประกอบการค้าเพื่อส่งออกนำสินค้าดังกล่าวเข้ามาในราชอาณาจักรและนำเข้าไปในเขตอุตสาหกรรมส่งออกเพื่อนำไปใช้ในการผลิตสินค้าหรือเพื่อการค้าเพื่อการส่งออกภายใต้กฎหมายว่าด้วยการนิคมอุตสาหกรรมแห่งประเทศไทย(๒)กรณีที่ผู้ได้รับการส่งเสริมตามกฎหมายว่าด้วยการส่งเสริมการลงทุนนำสินค้าดังกล่าวเข้ามาเพื่อการส่งออกภายใต้กฎหมายว่าด้วยการส่งเสริมการลงทุน(๓)กรณีที่นำสินค้าดังกล่าวเข้ามาเพื่อการส่งออกภายใต้กฎหมายว่าด้วยศุลกากรทั้งนี้การเรียกเก็บอากรตอบโต้การทุ่มตลาดในอัตราร้อยละ ๐ ของราคา ซี ไอ เอฟ ตามวรรคหนึ่งให้ปฏิบัติตามหลักเกณฑ์ วิธีการ และเงื่อนไขในการยกเว้นอากรขาเข้าเพื่อการส่งออกตามกฎหมายว่าด้วยการดังกล่าว แล้วแต่กรณีโดยอนุโลมข้อ๖ให้เรียกเก็บอากรตอบโต้การทุ่มตลาดจากการนำเข้าสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซียเพื่อนำไปใช้ในอุตสาหกรรมต่อเรือและซ่อมเรือ ในอัตราร้อยละ ๐ ของราคา ซี ไอ เอฟเป็นปริมาณรวมไม่เกิน ๑,๐๐๐ เมตริกตันข้อ๗ให้เรียกเก็บอากรตอบโต้การทุ่มตลาดจากการนำเข้าสินค้าเหล็กแผ่นรีดร้อนชนิดเป็นม้วนและไม่เป็นม้วนJIS G ๔๐๕๑ เกรด S๔๕C หรือมาตรฐานอื่นที่เทียบเท่า ตามพิกัดอัตราศุลกากรประเภทย่อยที่๗๒๐๘.๕๑๐๐.๐๓๓ ๗๒๐๘.๕๑๐๐.๐๕๓ ๗๒๑๑.๑๔๙๐.๐๙๐ที่มีแหล่งกำเนิดจากสาธารณรัฐประชาชนจีนและประเทศมาเลเซียเพื่อนำไปใช้ในอุตสาหกรรมแม่พิมพ์ ในอัตราร้อยละ ๐ ของราคา ซี ไอ เอฟเป็นปริมาณรวมไม่เกิน ๑,๐๐๐ เมตริกตันข้อ๘ หลักเกณฑ์ วิธีการ และเงื่อนไขในการนำเข้าสินค้าเหล็กแผ่นรีดร้อนชนิดเป็นม้วนและไม่เป็นม้วนโดยใช้สิทธิชำระอากรตอบโต้การทุ่มตลาดในอัตราร้อยละ๐ ตามข้อ ๖ และข้อ ๗ ให้เป็นไปตามที่อธิบดีกรมการค้าต่างประเทศประกาศกำหนดประกาศ ณ วันที่ ๒๐มิถุนายน พ.ศ. ๒๕๕๙อภิรดี ตันตราภรณ์รัฐมนตรีว่าการกระทรวงพาณิชย์ประธานคณะกรรมการพิจารณาการทุ่มตลาดและอุดหนุน[เอกสารแนบท้าย]๑. บัญชีท้ายประกาศคณะกรรมการพิจารณาการทุ่มตลาดและการอุดหนุนเรื่อง ให้เรียกเก็บอากรตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซียต่อไปพ.ศ. ๒๕๕๙(ดูข้อมูลจากภาพกฎหมาย)ปริยานุช/จัดทำ๖ กรกฎาคม ๒๕๕๙กัญฑรัตน์/ตรวจ๒๖ กรกฎาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๔๙ ง/หน้า ๑๔/๔ กรกฎาคม ๒๕๕๙